Oļģerts Krastiņš (politiķis)

Oļģerts Krastiņš ( — 1941. gada jūlijs) bija latviešu politiķis un militārpersona. Bijis nedemokrātiski ievēlētās Tautas Saeimas prezidija loceklis.

 Dzīvesgājums 
Dzimis  Rīgā. Bērnībā dzīvoja Skaistkalnes pagastā. Mācījās Skaistkalnes pamatskolā, tad Jelgavas 2. Valsts ģimnāzijā, no kuras pēdējā mācību gadā izslēgts par 'pretvalstisku' darbību.

1936. gadā kā eksterns nokārtoja vidusskolas eksāmenus un strādāja par jūrnieku. 1939. gadā iestājās Latvijas armijā, dienēja Sapieru pulkā, pēc apmācības instruktoru rotā paaugstināts par kaprāli. Mācījās rezerves virsnieku kursos, bet nav tos pabeidzis. 

Pēc Latvijas okupācijas 1940. gadā kļuva par Tautas Saeimas deputātu un prezidija locekli, kā arī par Robežsargu brigādes politisko vadītāju. Paaugstināts majora dienesta pakāpē.
Vērmahta uzbrukuma laikā 1941. gada jūlijā ar Sarkanās armijas daļām atkāpās uz Igauniju, kur nošauts.

 Atsauces 

Kategorija:1917. gadā dzimušie
Kategorija:1941. gadā mirušie
Kategorija:LKP biedri
Kategorija:PSRS virsnieki
Kategorija:Rīgā dzimušie
Kategorija:Tautas Saeimas deputāti